
ΤΕΥΧΟΣ ΔΕΥΤΕΡΟ 


Αρ 


. Φύλλου 4615 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Εγκατάσταση στην Ελλάδα Γραφείου ή Υποκατα¬ 
στήματος της Εταιρείας «5υηπ5θ Μβιίϊιιτιθ Ιπο> 
που εδρεύει στα Νησιά Μάρσαλ. 

2 

Χορήγηση ενισχύσεων ήσσονος σημασίας (άθ 
ιπίηίιηί5) σε κτηνοτρόφους αιγοπροβάτων και 
βοοειδών από περιοχές που κηρύχτηκαν σε 
κατάσταση έκτακτης ανάγκης, σύμφωνα με 
τον Κανονισμό (ΕΕ) 1408/2013 της Επιτροπής 
(ΕΕΕ352./4.12.2013). 

3 

Καθιέρωση απογευματινής υπερωριακής απα¬ 
σχόλησης για το έτος 2018 για τους υπαλλήλους 
της Γραμματείας της Αρχής Προστασίας Δεδομέ¬ 
νων Προσωπικού Χαρακτήρα. 

4 

Ανάκληση της υπ' αριθμ πρωτ. ΔΙΣΑ/2327/Π10/ 
5/199/Ε/Ν. 3299-2004/26-09-2008 (ΦΕΚ 2133/ 
Β/15-10-2008) απόφασης υπαγωγής του Γενικού 
Γραμματέα της Περιφέρειας Κρήτης για επεν¬ 
δυτικό σχέδιο της επιχείρησης Γ. ΚΟΝΤΖΕΔΑ- 
ΚΗΣ ΚΑΙ ΣΙΑ Ε.Ε. που υπήχθη στις διατάξεις του 
ν. 3299/2004 και έντοκης ανάκτησης της αχρεω- 
στήτως καταβληθείσας επιχορήγησης. 

5 

Απόφαση για την πιστοποίηση της ολοκλή¬ 
ρωσης - οριστικοποίησης του κόστους και την 
έναρξη της παραγωγικής λειτουργίας της επέν¬ 
δυσης της εταιρείας «ΤΟΥΡΙΣΤΙΚΑΙ ΕΠΙΧΕΙΡΗΣΕΙΣ 
ΙΝΤΕΚ5ΤΑΤΙΟΝ ΚΑΜΠΙΝΓΚ ΕΤΑΙΡΕΙΑ ΠΕΡΙΟΡΙΣ¬ 
ΜΕΝΗΣ ΕΥΘΥΝΗΣ», που έχει υπαχθεί στις δια¬ 
τάξεις του ν. 3299/2004 με την Α.Π.32733/3115/ 
Π06/5/00256/Ε/Ν.3299/04/ 28.04.2010 απόφαση 
του Γ.Γ.Π.Σ.Ε. όπως τροποποιήθηκε και ισχύει με 
την Α.Π.115615/3309/Π06/5/00256/Ε/Ν.3299/04/ 
26.02.2015 απόφαση του Περιφερειάρχη Στερεός 
Ελλάδας. 


ΑΠΟΦΑΣΕΙΣ 

Αριθμ. 2212.2-1/5121/ 91293/2017 (1) 

Εγκατάσταση στην Ελλάδα Γραφείου ή Υποκατα¬ 
στήματος της Εταιρείας «5υηπ5θ ΜβιίΙϊπιθ Ιπε.» 
που εδρεύει στα Νησιά Μάρσαλ. 

Ο ΥΠΟΥΡΓΟΣ ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. Του α.ν. 378/1968 (ΦΕΚ 82 Α/17-4-1968). 

β.Του άρθρου 25 του ν. 27/1975 (ΦΕΚ 77/Α/22-4-1975) 
και ιδίως την παράγραφο 1. 

γ. Του άρθρου 4 του ν. 2234/1994 (ΦΕΚ 142/Α/ 
31-8-1994). 

δ. Του άρθρου 25 του ν. 2515/1997 (ΦΕΚ 154/Α/ 
25-7-1997). 

ε. Του άρθρου 34 του ν. 3427/2005 (ΦΕΚ 312/Α/ 
27-12-2005). 

στ. Του άρθρου 4 του ν. 3752/2009 (ΦΕΚ 40/Α/ 
4-3-2009). 

ζ. Του άρθρου 31 του ν. 4150/2013 (ΦΕΚ 102/Α/ 
29-4-2013). 

η. Του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε μετο άρθρο πρώτο 
του π.δ. 63/2005 (ΦΕΚ 98/Α/22-4-2005). 

Θ.Του Κεφαλαίου Α', του Πρώτου Μέρους, του ν. 4389/ 
2016 (ΦΕΚ 94/Α/27-05-2016). 

ι. Του π.δ. 85/2012 (ΦΕΚ 141/Α/21-6-2012) «Ίδρυση 
και μετονομασία Υπουργείων, μεταφορά και κατάρ¬ 
γηση υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του π.δ. 94/2012 
(ΦΕΚ 149/Α/17-7-2012) «Τροποποίηση π.δ. 85/2012 
«Ίδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 π.δ. 98/2012 (ΦΕΚ 160/Α/10-8-2012). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4615/28.12.2017 


ια. Του π.δ. 70/2015 (ΦΕΚ 114/Α/22-9-2015) «Ανασύ¬ 
σταση των Υπουργείων Πολιτισμού και Αθλητισμού, Υπο¬ 
δομών, Μεταφορών και Δικτύων, Αγροτικής Ανάπτυξης 
και Τροφίμων. Ανασύσταση του Υπουργείου Ναυτιλίας 
και Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής...». 

ιβ. Του π.δ. 125/2016 (ΦΕΚ 210/Α/05-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

ιγ. Της αριθμ. 3122.18/03/13/11 -12-2013 (ΦΕΚ 3263/ 
Β/20-12-2013) κοινής απόφασης των Υπουργών Οικο¬ 
νομικών - Ανάπτυξης και Ανταγωνιστικότητας - Ναυτι¬ 
λίας και Αιγαίου και των αριθμ. 1246.3/5/94/1-12-1994 
(ΦΕΚ 919/Β/14-12-1994) και 1246.3/6/94/1-12-1994 
(ΦΕΚ 919/Β/14-12-1994) κοινών αποφάσεων των Υπουρ¬ 
γών Εθνικής Οικονομίας, Οικονομικών και Εμπορικής 
Ναυτιλίας. 

2. Το αριθμ. 177152744958 0130 0026 παράβολο Γενι¬ 
κής Γραμματείας Πληροφοριακών Συστημάτων. 

3. Την από 04 Δεκεμβρίου 2017 αίτηση της εταιρείας 
«51ΙΝΚΙ5Ε ΜΑΚΙΤΙΜΕ ΙΝΟ, αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γραφείου 
ή υποκαταστήματος της εταιρείας «51ΙΝΚΙ5Ε ΜΑΡΠΊΜΕ 
ΙΝΟ.» που εδρεύει στα νησιά ΜΑΡΣΑΛ και την υπαγωγή 
της στις διατάξεις του άρθρου 25 του ν. 27/1975 όπως 
αντικαταστάθηκε με το άρθρο 4 του ν. 2234/1994 και 
τροποποιήθηκε με το άρθρο 4 του ν. 3752/2009 και με 
το άρθρο 31 του ν. 4150/2013 με το σκοπό όπως, εφόσον 
επιτρέπεται από το καταστατικό της, απασχολείται απο¬ 
κλειστικά και μόνο με ναυλώσεις, διακανονισμό αβαριών, 
μεσιτεία ναυλώσεων ή αγοραπωλησιών ή ναυπηγήσεων 
πλοίων με ελληνική ή ξένη σημαία πάνω από 500 κό¬ 
ρους ολικής χωρητικότητας, με εξαίρεση τα επιβατηγό 
ακτοπλοϊκά πλοία και τα εμπορικά πλοία που εκτελούν 
εσωτερικούς πλόες, καθώς και με την αντιπροσώπευση 
επιχειρήσεων που έχουν σαν αντικείμενο εργασιών τις 
ίδιες με τις παραπάνω δραστηριότητες. 

2. Ειδικότερα επιτρέπεται από το γραφείο ή υποκατά¬ 
στημα της εταιρείας να γίνονται στην Ελλάδα οι παρα¬ 
κάτω εργασίες: 

α. Η σύναψη συμβάσεων ναυλώσεων και η μεσιτεία για 
τη ναύλωση πλοίων που αναφέρονται στην παρ. 1 του 
άρθρου αυτού και η επιμέλεια κάθε θέματος σχετικού 
με τις εργασίες αυτές. 

β. Η μεσιτεία για αγοραπωλησίες πλοίων που αναφέ- 
ρονται στην παρ. 1 του άρθρου αυτού και η επιμέλεια 
κάθε θέματος σχετικού με την εργασία αυτή. 

γ. Η μεσιτεία για τη ναυπήγηση, μετασκευή ή επισκευή 
σε ελληνικά ή ξένα Ναυπηγεία πλοίων που αναφέρονται 
στην παρ. 1 του άρθρου αυτού και η επιμέλεια κάθε θέ¬ 
ματος σχετικού με τις εργασίες αυτές, εφόσον τηρούνται 
οι σχετικές με την φορολογία πλοίων διατάξεις. 

δ. Ο διακανονισμός αβαριών σε πλοία που αναφέρο- 
νται στην παρ. 1 του άρθρου αυτού και η επιμέλεια κάθε 
θέματος σχετικού με την εργασία αυτή. 

ε. Η τήρηση λογιστικών βιβλίων, η διενέργεια εισπρά¬ 
ξεων και πλη ρωμών για τις παραπάνω πράξεις και η τή¬ 


ρηση λογαριασμών σε συνάλλαγμα στις Τράπεζες της 
Ελλάδος ή του Εξωτερικού. 

3. Απαγορεύεται στο Γραφείο ή Υποκατάστημα που θα 
εγκατασταθεί να αναπτύξει κάθε άλλη δραστηριότητα 
που δεν αναφέρεται στην απόφαση αυτή. 

Άρθρο 2 

1. Η εταιρεία «5ΕΙΝΚΙ5Ε ΜΑΡΠΊΜΕ ΙΝΟ που εδρεύ¬ 
ει στα νησιά ΜΑΡΣΑΛ είναι υποχρεωμένη μέσα σε δύο 
μήνες από τη δημοσίευση της απόφασης αυτής να κα¬ 
ταθέσει στο Υπουργείο Οικονομίας και Ανάπτυξης (Δι¬ 
εύθυνση Κεφαλαίων Εξωτερικού) Τραπεζική εγγυητική 
επιστολή αναγνωρισμένης Τράπεζας του εσωτερικού ή 
εξωτερικού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του α.ν. 378/1968 σε περίπτωση παράβασης 
των διατάξεων του α.ν. 378/1968 και του άρθρου 25 
του ν. 27/1975 όπως αντικαταστάθηκε με το άρθρο 4 
του ν. 2234/1994 και τροποποιήθηκε με το άρθρο 4 του 
ν. 3752/2009 και με το άρθρο 31 του ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο 
στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας 
και Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας). 

β. Να ενημερώνει μέσα στον μήνα Ιανουάριο κάθε χρό¬ 
νο τα παραπάνω Υπουργεία και την Ανεξάρτητη Αρχή 
Δημοσίων Εσόδων σχετικά με τη Δ/νση του Γραφείου ή 
Υποκαταστήματόςτης στην Ελλάδα, το αντικείμενο των 
εργασιών του, τον αριθμό, τα στοιχεία ταυτότητος και 
την ακριβή διεύθυνση διαμονής του ξένου και ελληνικού 
προσωπικού που απασχολείται σ'αυτό και το ποσό που 
εισάγεται κάθε χρόνο σε συνάλλαγμα, το οποίο μετατρέ- 
πεται σε εθνικό νόμισμα, ή και σε ευρώ. 

Το ποσό που εισάγεται κάθε χρόνο σε συνάλλαγμα, το 
οποίο μετατρέπεται σε εθνικό νόμισμα, ή και σε ευρώ 
πιστοποιείται με την προσκόμιση στα Υπουργεία Ναυτι¬ 
λίας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στην Ανεξάρτητη Αρχή Δη¬ 
μοσίων Εσόδων (Διεύθυνση Εφαρμογής Άμεσης Φορο¬ 
λογίας) των ακολούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλλαγ¬ 
μα που εισήχθη και μετετράπη σε εθνικό νόμισμα καθώς 
και τα ποσά σε ευρώ, που εισήχθηκαν κατά το παρελθόν 
έτος για την κάλυψη όλων των πληρωμών της εταιρείας 
στην Ελλάδα. Το σύνολο των ποσών αυτών δεν δύναται 
να είναι κατώτερο του ισόποσου των 50.000 δολ. ΗΠΑ. 

(β) Υπεύθυνης δήλωσης του ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ί) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος. 




Τεύχος Β' 4615/28.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

μ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης φύσε- 
ως δαπανών λειτουργίας του γραφείου της στην Ελλάδα, 
το οποίο δεν δύναται να είναι κατώτερο του ισόποσου 
των 50.000 δολ. Η ΠΑ. 

Μί) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, της 
έδρας, της επωνυμίας της, του αντικειμένου της, καθώς 
και του διευθυντού και εκπροσώπου αυτής στην Ελλά¬ 
δα στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας και 
Ανάπτυξης (Διεύθυνση Κεφαλαίων Εξωτερικού) και στην 
Ανεξάρτητη Αρχή Δημοσίων Εσόδων (Διεύθυνση Εφαρ¬ 
μογής Άμεσης Φορολογίας) μέσα σε δεκαπέντε ημέρες 
από την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γραφεία Αλλοδαπών και Μετα¬ 
νάστευσης με κοινοποίηση και στα Υπουργεία Ναυτιλί¬ 
ας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στα κατά τόπο τμήματα Αλ¬ 
λοδαπών του Υπουργείου Εσωτερικών κάθε μεταβολή 
σχετικά με την πρόσληψη, απόλυση, διεύθυνση κατοι¬ 
κίας του προσωπικού αυτού εντός ΙΟημέρου από της 
συντελέσεώςτης. 

ε. Να τακτοποιεί μέσα σε δύο μήνες όλες τις προς το 
Δημόσιο υποχρεώσεις της σε περίπτωση διαλύσεώςτης 
ή καταργήσεως του Γραφείου ή Υποκαταστήματος που 
θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται με την απόφαση αυτή παύ¬ 
ει να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Νησιωτικής Πολιτικής (Δι¬ 
εύθυνση Ποντοπόρου Ναυτιλίας) και Οικονομίας και 
Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας) μέσα στην παραπάνω 


τρίμηνη προθεσμία την εγκατάσταση στην Ελλάδα του 
Γραφείου ή Υποκαταστήματος της που ιδρύεται με την 
απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2 της παρ. 1 του άρθρου 25 του ν. 27/1975, 
όπωςαντικαταστάθηκεμετηνπαρ. 1 του άρθρου 31 του 
ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Δεκεμβρίου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 467/138466 (2) 

Χορήγηση ενισχύσεων ήσσονος σημασίας (άθ 
ιτιίηίιηίδ) σε κτηνοτρόφους αιγοπροβάτων και 
βοοειδών από περιοχές που κηρύχτηκαν σε 
κατάσταση έκτακτης ανάγκης, σύμφωνα με 
τον Κανονισμό (ΕΕ) 1408/2013 της Επιτροπής 
(ΕΕΕ352./4.12.2013). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Του άρθρου 1 παρ. 4 του ν.δ. 131/1974 «Περί παρο¬ 
χής οικονομικών ενισχύσεων εις την γεωργικήν, κτηνο- 
τροφικήν, δασικήν και αλιευτικήν παραγωγήν» (Α'320). 

β) Του άρθρου 1 παρ. 1, 2 και 3 του ν. 1338/1983 
«Εφαρμογή του Κοινοτικού Δικαίου» (Α'34), όπως η παρ. 
1 τροποποιήθηκε με τη διάταξη του άρθρου 6 παρ. 1 του 
ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Άνθρακα και Χάλυβα και του Οργανισμού 
Εφοδιασμού ΕΥΡΑΤΟΜ» (Α'70), καθώς και του άρθρου 
3 του ν. 1338/1983, όπως αυτό αντικαταστάθηκε με το 
άρθρο 65 του ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΑΊ 01). 

γ) Του άρθρου 39 παρ. 10 του ν. 2065/1992 «Ανα¬ 
μόρφωση της άμεσης φορολογίας και άλλες διατάξεις» 
(Α' 113). 

δ) Των άρθρων 20,66,68 και 77 παρ. 3 του ν. 4270/2014 
«Αρχές δημοσιονομικής διαχείρισης και εποπτείας 
(ενσωμάτωση της Οδηγίας 2011/85/ΕΕ)-δημόσιο λογι¬ 
στικό και άλλες διατάξεις» (Α' 143), όπως έχουν τροπο¬ 
ποιηθεί και ισχύουν. 

ε) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (π.δ. 63/2005, 
Α'98). 

2. Τους Κανονισμούς (ΕΕ): 

α) Αριθμ. 1408/2013 της Επιτροπής, της 18ης Δε¬ 
κεμβρίου 2013, σχετικά με την εφαρμογή των άρ¬ 
θρων 107 και 108 της Συνθήκης για τη λειτουργία της 
Ευρωπαϊκής Ένωσης στις ενισχύσεις ήσσονος σημα¬ 
σίας («άθ ιηίηίηΓΠ5») στον γεωργικό τομέα (ΕΕ I 352, 
24.12.2013, σ. 9). 

β) 2015/1588 του Συμβουλίου, της 13ης Ιουλίου 2015, 
για την εφαρμογή των άρθρων 107 και 108 της Συνθήκης 
για τη λειτουργία της Ευρωπαϊκής Ένωσης σε ορισμένες 
κατηγορίες οριζόντιων κρατικών ενισχύσεων (ΕΕ ί 248, 
24.9.2015, σ. 1). 

3. Τα άρθρα 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και "Εταιρείας Αξιοποίησης Αγροτικής Γης" Α.Ε. και άλλες 
διατάξεις» (Α' 200), όπως ισχύουν. 

4. Το π.δ. 80/2016 «Ανάληψη υποχρεώσεων από τους 
Διατάκτες» (Α' 145), όπως έχει τροποποιηθεί και ισχύει. 

5. Την αριθμ. Υ29/8.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» 
(Β'2168/9.10.2015). 

6. Την αριθμ. 15670/95275/14.9.2017 (ΑΔΑ: ΩΑ3Θ4 
653ΠΓ-ΠΓΝ) απόφαση του Υπουργού Αγροτικής Ανάπτυ¬ 
ξης και Τροφίμων για τη δέσμευση πίστωσης ύψους δύο 
εκατομμυρίων εκατόν εξήντα δύο χιλιάδων διακοσίων 
τριάντα (2.162.230,00) ευρώ για την πληρωμή ισόποσης 
δαπάνης σε βάρος της πίστωσης του Προϋπολογισμού 
εξόδων του Υπουργείου Αγροτικής Ανάπτυξης και Τρο¬ 
φίμων, Ειδικός φορέας 29-110 - Κ.Α.Ε. 2111 - οικ. έτους 
2017 για την "χορήγηση ενισχύσεων ήσσονος σημασίας 
(άθ Γηϊηίηηί5) σε 1650 κτηνοτρόφους της χώρας που υπέ¬ 
στησαν ζημιές λόγω έντονων χιονοπτώσεων και ολικού 
παγετού συνολικού ύψους 1.965.930,00€, σε 27 κτηνο¬ 
τρόφους του Αγ. Ευστρατίου λόγω ακριδών, συνολικού 
ύψους 72.390,00€ και 51 κτηνοτροφών της Θάσου λόγω 
πυρκαγιάς συνολικού ύψους 123.910,00€, η οποία καταχω¬ 
ρίστηκε με α/α 70683 στο Βιβλίο Εγκρίσεων και Εντολών 
Πληρωμής της Γενικής Διεύθυνσης Οικονομικών Υπηρε¬ 
σιών του Υπουργείου Αγροτικής Ανάπτυξης καιΤροφίμων. 

7. Τη με αριθμ. πρωτ. 301/96852/15.9.2017 εισήγηση 
της Γενικής Διεύθυνσης Οικονομικών Υπηρεσιών του 
Υπουργείου Αγροτικής Ανάπτυξης και Τροφίμων, σύμ¬ 
φωνα με το άρθρο 24 παρ. 5 περ. ε'του ν. 4270/2014 
(Α' 143), όπως έχει τροποποιηθεί και ισχύει. 

8. Τα με αριθμ. πρωτ. 861/83660/3.8.2017,862/83664/ 
3.8.2017 και 863/83665/3.8.2017 έγγραφα της Γενικής 
Διεύθυνσης Βιώσιμης Ζωικής Παραγωγής και Κτηνιατρι¬ 
κής του Υπουργείου Αγροτικής Ανάπτυξης καιΤροφίμων. 

9. Την ανάγκη στήριξης της κτηνοτροφικής δραστη¬ 
ριότητας στις περιοχές των Περιφερειακών Ενοτήτων 
Αχάίας, Πιερίας, Θεσσαλονίκης, Χαλκιδικής, Κιλκίς, Σερ¬ 


ρών, Ημαθίας, Πέλλας, Καβάλας, Λέσβου, Έβρου, Εύβοι¬ 
ας, Κοζάνης, Δράμας, Μαγνησίας, Σποράδων, Καρδίτσας, 
Τρικάλων και Λάρισας, που κηρύχτηκαν από την Γ.Γ. Πολι¬ 
τικής Προστασίας σε κατάσταση έκτακτης ανάγκης λόγω 
χιονοπτώσεων κατά τη διάρκεια του χειμώνα του 2016. 

10. Την ανάγκη στήριξηςτης κτηνοτροφικής δραστη¬ 
ριότητας στο Δήμο Αγ. Ευστρατίου, που κηρύχτηκε από 
την Γ.Γ. Πολιτικής Προστασίας σε κατάσταση έκτακτης 
ανάγκης λόγω ακριδών (ΑΠ 3385/17.05.2017). 

11. Την ανάγκη στήριξηςτης κτηνοτροφικής δραστη¬ 
ριότητας στην Περιφερειακή Ενότητα Θάσου, που κηρύ¬ 
χτηκε από την Γ.Γ. Πολιτικής Προστασίας σε κατάσταση 
έκτακτης ανάγκης λόγω πυρκαγιάς (ΑΠ 4114/10.09.2016 
&ΑΠ 1788/03.03.17). 

12. Το από 24.8.2017 μήνυμα ηλεκτρονικού ταχυδρο¬ 
μείου της Κεντρικής Μονάδας Κρατικών Ενισχύσεων του 
Υπουργείου Οικονομικών. 

13. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού προϋ¬ 
πολογισμού ύψους δύο εκατομμυρίων εκατόν εξήντα 
δύο χιλιάδων διακοσίων τριάντα (2.162.230,00) ευρώ 
για το έτος 2017, για την οποία έχει εκδοθεί η αριθμ. 
15670/95275/14.9.2017 (ΑΔΑ: ΩΑ3Θ4653ΠΓ-ΠΓΝ) από¬ 
φαση δέσμευσης πίστωσης ύψους δύο εκατομμυρί¬ 
ων εκατόν εξήντα δύο χιλιάδων διακοσίων τριάντα 
(2.162.230,00) ευρώ σε βάρος των πιστώσεων του ΚΑΕ 
2111 του Ειδικού Φορέα 29-110, η οποία καταχωρίστηκε 
με α/α 70683 στο Βιβλίο Εγκρίσεων και Εντολών Πληρω¬ 
μής της Γενικής Διεύθυνσης Οικονομικών Υπηρεσιών 
του Υπουργείου Αγροτικής Ανάπτυξης καιΤροφίμων». 

14. Την υπ'αριθμ. 344/98299/20.09.2017 Εισήγηση της 
Διεύθυνσης Νομοθετικής Πρωτοβουλίας και Διαχείρισης 
Παραβάσεων του ΥΠΑΑΤ, αποφασίζουμε: 

Άρθρο 1 
Σκοπός 

Σκοπός της παρούσας είναι η θέσπιση: 

1. Του απαραίτητου θεσμικού πλαισίου για τη χο¬ 
ρήγηση κρατικών ενισχύσεων ήσσονος σημασίας 
(άθ ιτιίπίιτιίΒ), σύμφωνα με τους όρους και τις προϋπο¬ 
θέσεις του Κανονισμού (ΕΕ) 1408/2013 της Επιτροπής 
στις περιοχές των Περιφερειακών Ενοτήτων Αχάίας, 
Πιερίας, Θεσσαλονίκης, Χαλκιδικής, Κιλκίς, Σερρών, 
Ημαθίας, Πέλλας, Καβάλας, Λέσβου, Έβρου, Εύβοιας, 
Κοζάνης, Δράμας, Μαγνησίας, Σποράδων, Καρδίτσας, 
Τ ρικάλων και Λάρισας, που κηρύχτηκαν από την Γ.Γ. Πολι¬ 
τικής Προστασίας σε κατάσταση έκτακτης ανάγκης λόγω 
χιονοπτώσεων κατά τη διάρκεια του χειμώνα του 2016. 

2. Του απαραίτητου θεσμικού πλαισίου για τη χο¬ 
ρήγηση κρατικών ενισχύσεων ήσσονος σημασίας 
(άθ Γηϊπ ί γγί ϊ5), σύμφωνα με τους όρους και τις προϋπο¬ 
θέσεις του Κανονισμού (ΕΕ) 1408/2013 της Επιτροπής, 
στο Δήμο Αγ. Ευστρατίου που κηρύχτηκε από την Γ.Γ. 
Πολιτικής Προστασίας σε κατάσταση έκτακτης ανάγκης 
λόγω ακριδών (ΑΠ 3385/17.05.2017). 

3. Του απαραίτητου θεσμικού πλαισίου για τη χορήγη¬ 
ση κρατικών ενισχύσεων ήσσονος σημασίας (άθ ηηίηίπηίϊ) 
σύμφωνα με τους όρους και τις προϋποθέσεις του Κανο¬ 
νισμού (ΕΕ) 1408/2013 της Επιτροπής στην Περιφερειακή 

Ενότητα Θάσου, που κηρύχτηκε από την Γ.Γ. Πολιτικής 
Προστασίας σε κατάσταση έκτακτης ανάγκης λόγω πυρ¬ 
καγιάς (ΑΠ 4114/10.09.16 & ΑΠ 1788/03.03.2017). 

Άρθρο 2 

Πεδίο εφαρμογής 

Στο πλαίσιο της παρούσας απόφασης οι ενισχύσεις 
χορηγούνται με βάση τον Κανονισμό (ΕΕ) 1408/2013 
της Επιτροπής. Δεν δύνανται να χορηγηθούν ενισχύσεις: 

1. Των οποίων το ποσό καθορίζεται με βάση την τιμή 
ή την ποσότητα των προϊόντων που διατίθενται στην 
αγορά. 

2. Για δραστηριότητες που σχετίζονται με τις εξαγω¬ 
γές, δηλαδή τις ενισχύσεις που συνδέονται άμεσα με τις 
εξαγόμενες ποσότητες, με την λειτουργία και δημιουργία 
δικτύου διανομής ή με άλλες τρέχουσες δαπάνες σχετι¬ 
κές με την εξαγωγική δραστηριότητα. 

3. Που χορηγούνται υπό τον όρο της χρησιμοποίησης 
εγχώριων προϊόντων αντί των εισαγομένων. 

Άρθρο 3 

Δικαιούχοι 

Δικαιούχοι κρατικής ενίσχυσης, στο πλαίσιο της πα¬ 
ρούσας απόφασης, είναι γεωργοί που δραστηριοποι¬ 
ούνται στον τομέα της πρωτογενούς παραγωγής και 
ειδικότερα κτηνοτρόφοι: 

1. Αιγοπροβάτων που δραστηριοποιούνται στις Πε¬ 
ριφερειακές Ενότητες Αχάίας, Πιερίας, Θεσσαλονίκης, 
Χαλκιδικής, Κιλκίς, Σερρών, Ημαθίας, Πέλλας, Καβάλας, 
Λέσβου, Έβρου, Εύβοιας, Κοζάνης, Δράμας, Μαγνησίας, 
Σποράδων, Καρδίτσας,Τρικάλων και Λάρισας, που κηρύ¬ 
χτηκαν από την Γ.Γ. Πολιτικής Προστασίας σε κατάσταση 
έκτακτης ανάγκης λόγω χιονοπτώσεων κατά τη διάρκεια 
του χειμώνα του 2016 και οι οποίοι δήλωσαν την εκμε¬ 
τάλλευση τους ως αγελαία στο Ολοκληρωμένο Πληρο¬ 
φοριακό Σύστημα Κτηνιατρικής του Υπουργείου Αγρο¬ 
τικής Ανάπτυξης και Τροφίμων μέχρι την 31/12/2016. 

2. Αιγοπροβάτων και βοοειδών που δραστηριοποι¬ 
ούνται στο Δήμο Αγ. Ευστρατίου, που κηρύχτηκε από 
την Γ.Γ. Πολιτικής Προστασίας σε κατάσταση έκτακτης 
ανάγκης λόγω ακριδών (ΑΠ 3385/17.05.2017). 

3. Αιγοπροβάτων και βοοειδών που δραστηριοποιού¬ 
νται στην Περιφερειακή Ενότητα Θάσου, που κηρύχτηκε 
από την Γ.Γ. Πολιτικής Προστασίας σε κατάσταση έκτα¬ 
κτης ανάγκης λόγω πυρκαγιάς (ΑΠ 4114/10.09.16 & ΑΠ 
1788/03.03.2017) και οι οποίοι θα πρέπει να πληρούν τις 
εξής προϋποθέσεις: 

1. Να έχουν υποβάλλει δήλωση εκμετάλλευσης- ενιαία 
αίτηση ενίσχυσης για το έτος χορήγησης της ενίσχυσης 
ήσσονος σημασίας (άθ ητίπίιηίε) δηλώνοντας ότι διατη¬ 
ρούν στην εκμετάλλευσή τους αιγοπρόβατα και βοοειδή. 

2. Να έχουν υποβάλλει φορολογική δήλωση το έτος 
χορήγησης της κρατικής ενίσχυσης ήσσονος σημασίας 
(άθ ΐΎΐίπίιπίε). 

3. Η έδρα εκμετάλλευσής τους να βρίσκεται εντόςτων 
ορίων των ΠΕ Αχάίας, Πιερίας, Θεσσαλονίκης, Χαλκιδι¬ 
κής, Κιλκίς, Σερρών, Ημαθίας, Πέλλας, Καβάλας, Λέσβου, 
Έβρου, Εύβοιας, Κοζάνης, Δράμας, Μαγνησίας & Σπο¬ 
ράδων, Καρδίτσας, Τρικάλων, Λάρισας, Θάσου και του 
Δήμου Αγίου Ευστρατίου. 


4. Να μην έχουν λάβει οι ίδιοι ή επιχείρηση δυνάμε- 
νη να λογισθεί ενιαία με αυτούς, σύμφωνα με το αρ. 2 
παρ. 2 του ΕΚ 1408/2013, κατά το τρέχον έτος και τα 
δύο προηγούμενα οικονομικά έτη ενισχύσεις ήσσονος 
σημασίας το ύψος των οποίων, συμπεριλαμβανόμενης 
της χορηγούμενης με την παρούσα, υπερβαίνει το ποσό 
των 15.000,00 ευρώ. 

Άρθρο 4 

Ύψος ενίσχυσης 

Ι.Το ποσό της ενίσχυσης είναι το ίδιο για κάθε δικαι¬ 
ούχο και χορηγείται κατ'αποκοπή για ένα μήνα, ανάλογα 
με τις μονάδες ζώων που έχει στην κατοχή του. 

2. Το συνολικό ποσό των ενισχύσεων ήσσονος ση¬ 
μασίας που δύναται να χορηγηθεί στον ίδιο δικαιούχο, 
δεν μπορεί να υπερβαίνει τις 15.000,00 ευρώ σε περίοδο 
τριών οικονομικών ετών υπολογιζόμενη σε κυλιόμενη 
βάση. 

3. Το ποσό της ενίσχυσης ορίζεται σε 0,10 ευρώ ανά 
αιγοπρόβατο/ημέρα και σε 1,00€ ανά βοοειδές/ημέρα. 

4. Το σωρευτικό ποσό των ενισχύσεων ήσσονος ση¬ 
μασίας που χορηγούνται σε επιχειρήσεις που δραστη¬ 
ριοποιούνται στην πρωτογενή παραγωγή γεωργικών 
προϊόντων σε οποιαδήποτε περίοδο τριών οικονομικών 
ετών δεν δύναται να υπερβαίνει το εθνικό ανώτατο όριο 
που καθορίζεται στο παράρτημα του Κανονισμού (ΕΕ) 
1408/2013 (109.260.000,00 ευρώ). 

Άρθρο 5 

Χρηματοδότηση 

1. Η δαπάνη που προκύπτει από την εφαρμογή της 
παρούσας απόφασης θα καλυφθεί από τον Ειδικό Λο¬ 
γαριασμό Εγγυήσεων Γεωργικών Προϊόντων (ΕΛΕΓΕΠ) 
μετά την έκδοση χρηματικού εντάλματος σε βάρος του 
ΚΑΕ 2111 «Οικονομικές ενισχύσεις γεωργικού χαρα¬ 
κτήρα» του Τακτικού Προϋπολογισμού του Υπουργεί¬ 
ου Αγροτικής Ανάπτυξης και Τροφίμων, Ε.Φ. 29-110 οικ. 
έτους 2017 με δικαιούχο τον Οργανισμό Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (ΟΠΕΚΕΠΕ). 

Άρθρο 6 

Διαδικασία Πληρωμής-Έλεγχος 

Ο αρμόδιος φορέας για την χορήγηση της κρατικής 
ενίσχυσης ήσσονος σημασίας (άθ ιπίηίιηίε) της παρού- 
σης, είναι ο Οργανισμός Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.), ο οποίος ενημερώνει τους ενδιαφερο¬ 
μένους για το ποσό της κρατικής ενίσχυσης που μπο¬ 
ρούν να λάβουν, εφόσον πληρούν τις προϋποθέσεις του 
Κανονισμού (ΕΕ) 1408/2013 της Επιτροπής, καθώς και ότι 
η ενίσχυση θεωρείται ήσσονος σημασίας με παραπομπή 
στον κανονισμό. 

Κάθε υπηρεσία και εποπτευόμενος φορέας του Υπουρ¬ 
γείου Αγροτικής Ανάπτυξης και Τροφίμων υποχρεού- 
ται να θέτει στη διάθεση του Ο.Π.Ε.Κ.Ε.Π.Ε. τις βάσεις 
δεδομένων που τηρεί με όλες τις πληροφορίες και τα 
αναγκαία στοιχεία, προκειμένου να πραγματοποιούνται 
οι απαραίτητοι διασταυρωτικοί μηχανογραφικοί έλεγχοι 
καθώς και να καθορίζονται οι εν δυνάμει δικαιούχοι. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4615/28.12.2017 


1. Η Διεύθυνση Πληροφορικής του Ο.Π.Ε.Κ.Ε.Π.Ε.: 

α) πραγματοποιεί διασταυρωτικούς μηχανογραφικούς 
ελέγχους με βάση τα δηλωθέντα στοιχεία στην δήλωση 
εκμετάλλευσης- αίτηση ενιαίας ενίσχυσης, 

β) ενημερώνει τους εν δυνάμει δικαιούχους για το 
ποσό της κρατικής ενίσχυσης που μπορούν να λάβουν 
μέσω διαδικτυακής εφαρμογής στον ιστότοπο του 
Ο.Π.Ε.Κ.Ε.Π.Ε. και 

γ) συντάσσει καταστάσειςπληρωμήςτων δικαιούχων. 

2. Οι εν δυνάμει δικαιούχοι μετά την ανάρτηση των πο¬ 
σών της κρατικής ενίσχυσης υποχρεούνται στην υποβο¬ 
λή, στις Περιφερειακές Δ/νσεις- Περιφερειακές Μονάδες 
του Ο.Π.Ε.Κ.Ε.Π.Ε, Υπεύθυνης Δήλωσης σχετικά με άλλες 
ενισχύσεις ήσσονος σημασίας που έλαβαν, οι ίδιοι ή επι¬ 
χείρηση δυνάμενη να λογισθεί ενιαία με αυτούς, σύμφω¬ 
να με το αρ. 2 παρ. 2 του ΕΚ 1408/2013, κατά το τρέχον 
έτος και τα δύο προηγούμενα οικονομικά έτη, ώστε να 
εξακριβωθεί ότι, με την είσπραξη της νέας ενίσχυσης, το 
συνολικό ποσό ενισχύσεων ήσσονος σημασίας, δεν θα 
υπερβεί το ανώτατο ατομικό όριο των 15.000,00 ευρώ, 
σε κυλιόμενη περίοδο τριών ετών σύμφωνα με το άρθρο 
3, παρ. 2 του ανωτέρω κανονισμού. Οι εν λόγω Υπεύθυ¬ 
νες Δηλώσεις χρησιμοποιούνται και για τη διασταύρωση 
μη υπέρβασης του σωρευτικού εθνικού ορίου ενισχύσε¬ 
ων ήσσονος σημασίας στο γεωργικό τομέα σύμφωνα με 
το αρ. 3, παρ.3 του ιδίου Κανονισμού. 

3. Η Δ/νση Άμεσων Ενισχύσεων και Αγοράς- Τμήμα 
Αγοράς του ΟΠΕΚΕΠΕ προβαίνει στην αναγνώριση και 
εκκαθάριση της δαπάνης και διαβιβάζει σχετικό φάκελο 
πληρωμής στην Δ/νση Πληρωμών. 

4. Η Δ/νση Πληρωμών του Ο.Π.Ε.Κ.Ε.Π.Ε. προβαίνει: 

- Στην έκδοση εντολής πληρωμής και 

- στην αποστολή μαγνητικού αρχείου στο χρηματοπι¬ 
στωτικό ίδρυμα για την πίστωση των ατομικών τραπεζι¬ 
κών λογαριασμών των δικαιούχων. 

5. Ο Ο.Π.Ε.Κ.Ε.Π.Ε. υποχρεούται να θέτει στη διάθεση 
των υπηρεσιών του Υπουργείου Αγροτικής Ανάπτυξης 
και Τροφίμων που είναι αρμόδιες για τον καθορισμό των 
λεπτομερειών εφαρμογής της κρατικής ενίσχυσης ήσσο¬ 
νος σημασίας (άθ πηίηίηηί5), κάθε πληροφορία σχετική με 
την πορεία εφαρμογής της κρατικής ενίσχυσης ήσσονος 
σημασίας (άθ ιτιίπίιπίε) της παρούσας. Στο πλαίσιο αυτό 
ο Ο.Π.Ε.Κ.Ε.Π.Ε. μεριμνά για την δημιουργία των κατάλ¬ 
ληλων εκτυπωτικών που θα αντλούν κατά περίπτωση τις 
απαραίτητες πληροφορίες από τις βάσεις δεδομένων. 

6. Σε περίπτωση εκ των υστέρων διαπίστωσης υπέρ¬ 
βασης του ανώτατου ορίου (παράγραφος 2, άρθρο 3 του 
Καν (ΕΕ) 1408/2013) συνεπεία υπέρβασης του ποσού 
η αρμόδια υπηρεσία φροντίζει για την ανάκτηση της 
χορηγηθείσας ενίσχυσης στο σύνολο της στο δικαιούχο, 
σύμφωνα με τα οριζόμενα στο αρ. 3, παρ. 7 του κανονι¬ 
σμού 1408/2013. 

Τα αρχεία που αφορούν μεμονωμένες ενισχύσεις χο¬ 
ρηγούμενες στο πλαίσιο της παρούσας απόφασης και 
αποδεικνύουντην πλήρωση των όρων του Κανονισμού 
(ΕΕ) 1408/2013 διατηρούνται από τον ΟΠΕΚΕΠΕ για του¬ 
λάχιστον 10 έτη, από την ημερομηνία κατά την οποία 
χορηγήθηκε η τελευταία ενίσχυση. 


Άρθρο 7 

Τελικές διατάξεις 

Η απόφαση αυτή αρχίζει να ισχύει από την δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2017 
Οι Υπουργοί 

Οικονομίας Αναπληρωτής Υπουργός 

και Ανάπτυξης Οικονομικών 

ΔΗΜΟΣ ΠΑΠΑΔΗΜΗΤΡΙΟΥ ΓΕΩΡΓΙΟΣ ΧΟΥΛΙΑΡΑΚΗΣ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Αριθμ. Γ/ΕΞ/ 9198/20. 12.2017 (3) 

Καθιέρωση απογευματινής υπερωριακής απα¬ 
σχόλησης για το έτος 2018 για τους υπαλλήλους 
της Γραμματείαςτης Αρχής Προστασίας Δεδομέ¬ 
νων Προσωπικού Χαρακτήρα. 

Ο ΠΡΟΕΔΡΟΣΤΗΣ ΑΡΧΗΣ ΠΡΟΣΤΑΣΙΑΣ 
ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ 

Έχοντας υπόψη: 

Α. Τις διατάξεις: 

1. Του ν. 2472/1997 «Προστασία του ατόμου από 
την επεξεργασία δεδομένων προσωπικού χαρακτήρα» 
(ΦΕΚ50/ΑΊ 0.04.1997). 

2. Του π.δ/τος 207/1998 «Οργάνωση της Γραμματείας 
της Αρχής Προστασίας Δεδομένων Προσωπικού Χα¬ 
ρακτήρα και σύσταση οργανικών θέσεων» (ΦΕΚ 164/ 
α'/15.07.1998). 

3. Του ν. 4270/2014 «Αρχές δημοσιονομικής πολιτι¬ 
κής και εποπτείας (ενσωμάτωση της οδηγίας 2011/ 
85/ΕΕ) -δημόσιο λογιστικό και άλλες διατάξεις (ΦΕΚ 143/ 
Α728.06.2014). 

4. Του π.δ/τος 80/2016 «Ανάληψη υποχρεώσεων από 
τους διατάκτες» (ΦΕΚ 145/Α705.08.2016). 

5. Του άρθρου 20 του ν. 4354/2015 "Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (ΦΕΚ 176/Α716.12.2015). 

6. Του άρθρου 112 παρ. 8 του ν. 4055/2012 «Δίκαιη 
δίκη και εύλογη διάρκεια αυτής» (ΦΕΚ 51 /Α712.03.2012). 

7. Του άρθρου 28 παρ. 2 του ν. 4058/2012 «Παροχή 
υπηρεσιών ασφαλείας από ενόπλους φρουρούς σε εμπο¬ 
ρικά πλοία και άλλες διατάξεις» (ΦΕΚ 63/Α722.03.2012). 

8. Το γεγονός ότι εγγράφει πίστωση 20.000,00 ευρώ 
στον προϋπολογισμό οικονομικού έτους 2018 της 
Αρχής Προστασίας Δεδομένων, ειδικού φορέα 17-610 
και ΚΑΕ 0511 «Αποζημίωση για υπερωριακή εργασία» 
για την κάλυψη της εν λόγω δαπάνης σύμφωνα και με υπ' 
αριθμ. πρωτ. Γ/ΕΞ/9156/20.12.2017, έγγραφο της Αρχής 

για κατανομή πιστώσεων ανά ΚΑΕ για τον ε.φ.17-610 
για τον προϋπολογισμό 2018 (ΑΔΑ: 75ΝΨΧΙΜΟ-ΟΡΧ), 
αποφασίζουμε: 

Εγκρίνουμε την υπερωριακή απασχόληση απογευμα¬ 
τινών ωρών έως και την 22α ώρα, για την κάλυψη αυ¬ 
ξημένων υπηρεσιακών αναγκών σε 40 υπαλλήλους της 
Γραμματείας της Αρχής Προστασίας Δεδομένων Προ¬ 
σωπικού Χαρακτήρα και για τον καθένα από αυτούς για 
το χρονικό διάστημα από 1.1.2018 έως και 30.06.2018 
και από 01.07.2018 έως και 31.12.2018, έως και εκατόν 
είκοσι ώρες (120) ανά εξάμηνο. 

Η υπερωριακή αυτή απασχόληση πραγματοποιείται 
προκειμένου να αντιμετωπισθούν οι αυξημένες υπη¬ 
ρεσιακές ανάγκες, οι οποίες έχουν προκόψει κυρίως 
διότι: 

Α) Από τον Μάιο 2018, θα τεθεί σε εφαρμογή ο ήδη 
ψηφισμένος Κανονισμός 2016/679, με τον οποίο επέρ¬ 
χεται σημαντική αύξηση του έργου της Αρχής. Επο¬ 
μένως έως τότε και προκειμένου η Αρχή να προετοι- 
μασθεί στο νέο περιβάλλον λειτουργίας απαιτείται η 
μελέτη των απαιτούμενων αλλαγών στον τρόπο ορ¬ 
γάνωσης και στις διαδικασίες χειρισμού των υποθέσε¬ 
ων καθώς επίσης και η ολοκλήρωση και εκτέλεση των 
αναγκαίων προπαρασκευαστικών εργασιών και η υπο¬ 
βολή προτάσεων νομοθετικών και κανονιστικών ρυθ¬ 
μίσεων που απαιτούνται για την εφαρμογή του νέου 
κανονισμού. 

Β) Η Αρχή είναι υποστελεχωμένη δεδομένου ότι μεγά¬ 
λος αριθμός σε όλα τα Τμήματα παραμένει κενός. Επι- 
προσθέτως ικανός αριθμός υπαλλήλων θα παραμείνει 
και κατά την διάρκεια του έτους 2018 εκτός υπηρεσίας 
λόγω αποσπάσεων ή μακροχρόνιων αδειών διαφόρων 
κατηγοριών. 

Γ) Ανέκυψε ανάγκη αρχειοθέτησης μεγάλου αριθμού 
εκκρεμών υποθέσεων σε εφαρμογή σχετικής αποφάσε- 
ωςτου Προέδρου της Αρχής ήδη από τις αρχές του 2017, 
η οποία θα ολοκληρωθεί κατά το 2018. 

Δ) Διαπιστώθηκε ως απολύτως απαραίτητη η αναβάθ¬ 
μιση των υποδομών πληροφορικής λόγω παλαιότητας 
και των νέων απαιτήσεων που απορρέουν από τον προ- 
αναφερόμενο Γενικό Κανονισμό. 

Ε) Κατέστη αναγκαία η τακτοποίηση του φυσικού αρ¬ 
χείου διότι έχει αποκτήσει εξαιρετικά μεγάλο όγκο που 
καθιστά ιδιαιτέρως δυσχερή την αναζήτηση καθώς επί¬ 
σης και επιτακτική προκύπτει και η ανάγκη καταστροφής 
αρχείου παρελθόντων ετών με τον απαραίτητο έλεγχο 
σε εισερχόμενα και εξερχόμενα έγγραφα. 

Υπεύθυνη για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ορίζεται η Προϊσταμένη Διοικητικού Τμήμα¬ 
τος της Γραμματείας της Αρχής Π ροστασίας Δεδομένων 
Προσωπικού Χαρακτήρα Αιμιλία Χρυσοβελίδη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2017 

Ο Πρόεδρος 

ΚΩΝΣΤΑΝΤΙΝΟΣ ΜΕΝΟΥΔΑΚΟΣ 


(4) 

Ανάκληση της υπ' αριθμ πρωτ. ΔΙΣΑ/2327/Π10/ 
5/199/Ε/Ν. 3299-2004/26-09-2008 (ΦΕΚ 2133/Β/15- 
10-2008) απόφασης υπαγωγής του Γενικού Γραμμα- 
τέατης Περιφέρειας Κρήτης για επενδυτικό σχέδιο της 
επιχείρησης Γ. ΚΟΝΤΖΕΔΑΚΗΣ ΚΑΙ ΣΙΑ Ε.Ε. που υπήχθη 
στις διατάξεις του ν. 3299/2004 και έντοκης ανάκτη¬ 
σης της αχρεωστήτως καταβληθείσας επιχορήγησης. 

Με την ΔΙΑΠ 273761/Π10/5/00199/Ε.Ν.3299/2004/ 
21-12-2017 απόφαση του Περιφερειάρχη Κρήτης 
ανακαλείται η υπ'αριθμ πρωτ. ΔΙΣΑ/2327/Π10/5/199/ 
Ε/Ν.3299-2004/26-09-2008 (ΦΕ Κ 2133/Β/15-10-2008) 
απόφαση του Γενικού Γραμματέα της Περιφέρειας Κρή¬ 
της με την οποία εγκρίθηκε η υπαγωγή στις διατάξεις του 
ν. 3299/2004 της επιχείρησης «Γ. ΚΟΝΤΖΕΔΑΚΗΣ ΚΑΙ ΣΙ Α 
Ε.Ε.» για την ενίσχυση επενδυτικού της σχεδίου που ανα¬ 
φερόταν στην ίδρυση μονάδας ξυλουργικών προϊόντων 
και κατασκευών από ξύλο στις Άνω Αρχάνες του νυν Δή¬ 
μου Αρχανών- Αστερουσίων στο Νομό Ηρακλείου, συνο¬ 
λικής δαπάνης εξακοσίων χιλιάδων ευρώ (600.000,00 €) 
με ποσοστό επιχορήγησης 34% ήτοι διακόσιες τέσσερεις 
χιλιάδες ευρώ (204.000,00 €). 

Δυνάμει της ανακαλούμενης απόφασης η χορηγη- 
θείσα επιχορήγηση ύψους εκατόν δυο χιλιάδων ευρώ 
(102.000,00) επιστρέφεται από τον φορέα του επενδυ¬ 
τικού σχεδίου εντόκως από την καταβολή της επιχο¬ 
ρήγησης σε αυτόν και μέχρι την ημερομηνία υποβο¬ 
λής της αίτησης επιστροφής (σύμφωνα με το άρθρο 
78 παρ. 2α του ν. 4399/2016). Οι συνολικοί τόκοι που 
προκύπτουν στο διάστημα αυτό ανέρχονται στο ποσό 
των 8.991,12 €. Το συνολικό ποσό προς ανάκτηση 
ανέρχεται σε 110.991,12 € και θα πρέπει να κατατεθεί 
στον υφιστάμενο στην Τράπεζα της Ελλάδος ειδικό 
λογαριασμό «Αδιάθετα υπόλοιπα (020) Παρελθόντων 
Ετών ΟΚ5901000233100200000020003 εντός ενός 
(1) μηνός από τη δημοσίευση σε ΦΕΚ της παρούσας 
περίληψης. 

Μετά τη σχετική επιστροφή του ποσού και την προ¬ 
σκόμιση των σχετικών δικαιολογητικών απόδειξης, 
θα πραγματοποιηθεί αποδέσμευση της εγγυητικής 
επιστολής αριθμ. 25090/2324/17-11-2008 της Πα- 
γκρήτιας Συνεταιριστικής ποσού 112.000,00, σύμφω¬ 
να με τα οριζόμενα στη παρ. 2β του άρθρου 78 του 
ν. 4399/2016. 

Σε περίπτωση μη εμπρόθεσμης καταβολής του ως 
άνω ποσού, η υπηρεσία με νεώτερη απόφαση της 
θα προβεί σε κατάπτωση της σχετικής εγγυητικής 
επιστολής. 

Η εξέταση του θέματος έγινε στις 19/12/2017 κατά 
την 88η συνεδρίαση της Περιφερειακής Γνωμοδοτι- 
κής Επιτροπής όπως συστάθηκε σύμφωνα με τη παρ. 
1 του άρθρου 27 και τη παρ. 7 του άρθρου 85 του 
ν. 4399/2016. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΣΤΑΥΡΟΣ ΑΡΝΑΟΥΤΑΚΗΣ 

(5) 

Απόφαση για την πιστοποίηση της ολοκλήρω¬ 
σης - οριστικοποίησης του κόστους και την έναρ¬ 
ξη της παραγωγικής λειτουργίας της επένδυ¬ 
σης της εταιρείας «ΤΟΥΡΙΣΤΙΚΑΙ ΕΠΙΧΕΙΡΗΣΕΙΣ 
ΙΝΤΕΚ5ΤΑΤΙΟΝ ΚΑΜΠΙΝΓΚ ΕΤΑΙΡΕΙΑ ΠΕΡΙΟΡΙΣ¬ 
ΜΕΝΗΣ ΕΥΘΥΝΗΣ», που έχει υπαχθεί στις δια¬ 
τάξεις του ν. 3299/2004 με την Α.Π.32733/3115/ 
Π06/5/00256/Ε/Ν.3299/04/ 28.04.2010 απόφα¬ 
ση του Γ.Γ.Π.Σ.Ε. όπως τροποποιήθηκε και ισχύει 
με την Α.Π.115615/3309/Π06/5/00256/Ε/Ν.3299/ 
04/26.02.2015 απόφαση του Περιφερειάρχη Στε¬ 
ρεός Ελλάδας. 

Με την Α.Π. 280631 /3009/Π06/5/00256/Ε/Ν.3299/04/ 
20.12.2017 απόφαση του Περιφερειάρχη Στερεός Ελ¬ 
λάδας, που εκδόθηκε σύμφωνα με τις διατάξεις του 
άρθρου 8 του ν. 3299/2004, του άρθρου 186 του ν. 
3852/2010, του άρθρου 16 του ν. 3908/2011, του άρ¬ 
θρου 20 του ν. 4146/2013 και του άρθρου 78 του 
ν. 4399/2016, πιστοποιείται η ολοκλήρωση, η οριστι¬ 
κοποίηση του κόστους και η έναρξη της παραγωγικής 
λειτουργίας της επένδυσης της εταιρείας «ΤΟΥΡΙΣΤΙΚΑΙ 
ΕΠΙΧΕΙΡΗΣΕΙΣ ΙΝΤΕΡ5ΤΑΤΙΟΝ ΚΑΜΠΙΝΓΚ ΕΤΑΙΡΕΙΑ ΠΕ¬ 
ΡΙΟΡΙΣΜΕΝΗΣ ΕΥΘΥΝΗΣ», που έχει υπαχθεί στις διατά¬ 
ξεις του ν. 3299/2004 Α.Π. 32733/3115/ΠΟ6/5/00256/ 
Ε/Ν.3299/04/28.04.2010 απόφαση του Γ.Γ.Π.Σ.Ε. όπως 
τροποποιήθηκε και ισχύει με την Α.Π.115615/3309/ 
Π06/5/00256/Ε/Ν.3299/04/26.02.2015 απόφαση του 
Π.Σ.Ε. και αφορά εκσυγχρονισμό ολοκληρωμένης μορ¬ 
φής οργανωμένης τουριστικής κατασκήνωσης στη θέση 
στη θέση Άγιος Ιωάννης, του Δήμου Στυλίδας, της Π.Ε. 
Φθιώτιδας, της Περιφέρειας Στερεός Ελλάδας, με τους 
εξής όρους: 

α) Το συνολικό οριστικοποιούμενο και ενισχυόμενο 
κόστος της επένδυσης ανέρχεται στο ποσό των διακο- 


σίων τριάντα δύο χιλιάδων εξακοσίων πενήντα εννέα 
ευρώ και δεκαέξι λεπτών 232.659,16 €. 

β) Το ύψος της ιδίας συμμετοχής ανέρχεται στο ποσό 
των 123.309,36 €, που αποτελεί ποσοστό 53,00% του 
συνολικού ενισχυόμενου κόστους της επένδυσης. 

γ) Το ύψος της επιχορήγησης ανέρχεται στο ποσό των 
109.349,80 €, που αποτελεί ποσοστό 47,00% του συνο¬ 
λικού ενισχυόμενου κόστους της επένδυσης. 

δ) Πιστοποιείται ότι οι θέσεις εργασίας στην επέν¬ 
δυση ανέρχονται σε 3,63 Ετήσιες Μονάδες Εργασίας 
(Ε.Μ.Ε.). 

ε) Ορίζεται ως ημερομηνία ολοκλήρωσηςτης επένδυ¬ 
σης η 13.09.2017. 

στ) Εγκρίνεται η καταβολή επιχορήγησης, ποσού 
τριάντα χιλιάδων εκατόν είκοσι πέντε ευρώ και είκοσι 
έξι λεπτών 30.125,26€, που θα γίνει σύμφωνα με τα 
οριζόμενα στο άρθρο 77 του ν. 4399/2016 όπως αυτό 
τροποποιήθηκε με το άρθρο 106 του ν. 4497/2017. 
Το ανωτέρω ποσό προκύπτει μετά την αφαίρεση 
από την συνολική επιχορήγηση ποσού 109.349,80€, 
της 1ης δόσης ποσού 54.654,54€ που έχει ήδη κα¬ 
ταβληθεί στην επιχείρηση και του προστίμου ποσού 
24.570,00€ λόγω της μη διατήρησης των υφιστάμε¬ 
νων θέσεων εργασίας (μείωση της απασχόλησης κατά 
5,85 Ε.Μ.Ε.). 

Δεν απαιτείται Γνωμοδοτική Επιτροπή του άρθ. 7 του 
ν. 3299/2004 (παρ. 1δ του άρθ. 16 του ν. 3908/2011, 
όπως τροποποιήθηκε με την παρ. 4 του άρθ. 241 του 
ν. 4072/2012) και την παρ. 7 άρθρο 85, άρθρο 27 του 
ν. 4399/2016. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΚΩΝΣΤΑΝΤΙΝΟΣ ΜΠΑΚΟΓΙΑΝΝΗΣ 

Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

